जनयुद्धका नाममा गल्ती गर्नेहरु कारबाहीको दायरामा आउँछन्– प्रचण्ड | Sagarmatha TVSagarmatha TV जनयुद्धका नाममा गल्ती गर्नेहरु कारबाहीको दायरामा आउँछन्– प्रचण्ड | Sagarmatha TV
काठमाडौँ । नेपाल कम्युनिष्ट पार्टी(ने.क.पा)का अध्यक्ष पुष्प कमल दाहालले जनयुद्धका नाममा गल्ती गर्नेहरु कारवाहीको दायरामा आएरै छाड्ने बताउनुभएको छ । शहिद विष्णु चौलागाईको १५ औं स्मृति दिवसका अवसरमा सुनापति काठमाडौ संघीय जनसम्पर्क मञ्च–रामेछापले आज काठमाडौमा गरेको कार्यक्रममा दाहालले जनयुद्धका नाममा गल्ती गर्नेहरु लुकेर बस्न नसक्ने बताउनुभयो ।
अध्यक्ष दाहालले दुई जनाको अदालत भन्दा ईतिहासको अदालत बलियो हुने भन्दै चिहान खोतेलेर अपराधीलाई कठघरामा उभाइने जिकिर गर्नुभयो । जनयुद्धमा बेला तत्कालीन माओवादी र राज्यले गरेका गल्तीहरु जति नै ढाकछोप गरे पनि खोतलखातल भएरै छाड्ने उहाको भनाई छ । उहाले जनयुद्धमा भएका ऐतिहासिक घटनालाई सधै स्मरण गरिने समेत बताउनुभयो ।
त्यस्तै अध्यक्ष दाहालले केहि शासन गर्ने बर्गलाई कम्युनिष्ट एकता मन नपरेको भन्दै साना त्रुटिलाई खोतलेर जनतामाझ भ्रम सिर्जना गर्न खोजेको आरोप पनि लगाउनुभयो । अध्यक्ष दाहालले अब जनवर्गीय संगठनको एकता गर्दै जनतामाझ गएर समृद्धिको दिशातर्फ अघि बढिने धारणा पनि राख्नुभयो ।
देश संघीयतामा गएपछि पहिलोपटक प्रधानमन्त्रीको अध्यक्षतामा सबै प्रदेशका मुख्यमन्त्री सम्मिलित बैठक आह्वान भएको थियो । संविधानको धारा २३४ ले नै व्यवस्था गरेको अन्तरप्रदेश परिषद्को बैठक प्रधानमन्त्रीले आइतबारका लागि आह्वान गरेका थिए । केन्द्रसँगका असन्तुष्टिबारे समान धारणा बनाउन मुख्यमन्त्रीहरू गत बिहीबार पोखरामा भेला भएका थिए ।
वित्तीय रुपमा पनि केन्द्रले सम्पूर्ण रुपमा निर्भर गराउने नीति लिएको भन्दै उनीहरूले सबै असन्तुष्टि लिखित रूपमा प्रधानमन्त्रीसँगको बैठकमा राख्ने निर्णय पनि गरेका थिए । तर, उनीहरू पोखराबाट काठमाडौं आइपुग्दानपुग्दै प्रधानमन्त्रीले सूचना दिए, ‘बैठक स्थगित ।’
प्रधानमन्त्रीका प्रेस सल्लाहकार कुन्दन अर्यालले थप तयारीका लागि बैठक स्थगित गरिएको बताए । तर, बैठक तयारीको जिम्मेवारी लिएका सचिव लक्ष्मणप्रसाद मैनालीले भने ‘तयारी सबै पुगेको थियो, तर मन्त्रिपरिषद्ले नैै बैठक स्थगित ग-यो, कारण मलाई थाहा हुँदैन ।’ यो खबर आजको नयाँ पत्रिकामा छ ।